CELEX: 32010R0686
Language: el
Date: 2010-07-28 00:00:00
Title: Κανονισμός (ΕΕ) αριθ. 686/2010 της Επιτροπής, της 28ης Ιουλίου 2010 , για την τροποποίηση του κανονισμού (ΕΚ) αριθ. 2187/2005 του Συμβουλίου όσον αφορά τις προδιαγραφές του ανοίγματος διαφυγής τύπου Bacoma και της τράτας T90 στις αλιευτικές δραστηριότητες που διεξάγονται στα ύδατα της Βαλτικής Θάλασσας, των Belts και του Sound

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/4
            
         ΚΑΝΟΝΙΣΜΌΣ (ΕΕ) αριθ. 686/2010 ΤΗΣ ΕΠΙΤΡΟΠΉΣ
   της 28ης Ιουλίου 2010
   για την τροποποίηση του κανονισμού (ΕΚ) αριθ. 2187/2005 του Συμβουλίου όσον αφορά τις προδιαγραφές του ανοίγματος διαφυγής τύπου Bacoma και της τράτας T90 στις αλιευτικές δραστηριότητες που διεξάγονται στα ύδατα της Βαλτικής Θάλασσας, των Belts και του Sound
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 2187/2005 του Συμβουλίου, της 21ης Δεκεμβρίου 2005, για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound (1), και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2187/2005 ορίζει ειδικά τεχνικά μέτρα διατήρησης των αλιευτικών πόρων στα ύδατα της Βαλτικής Θάλασσας, των Belts και του Sound. Ο εν λόγω κανονισμός προβλέπει, μεταξύ άλλων μέτρων, ειδικές διατάξεις όσον αφορά το μέγεθος και το είδος όλων των συστατικών μερών αλιευτικών εργαλείων, περιλαμβανομένου του μεγέθους ματιών.
            
         
               (2)
            
            
               Ο κανονισμός (ΕΚ) αριθ. 1226/2009 του Συμβουλίου, της 20ής Νοεμβρίου 2009, περί καθορισμού, για το 2010, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στη Βαλτική Θάλασσα (2), προβλέπει την αύξηση του μεγέθους των ματιών και του μήκους του ανοίγματος διαφυγής τύπου Bacoma καθώς και του μεγέθους των ματιών του διχτυού τράτας T90 στις υποδιαιρέσεις ICES 22 έως 32. Καθώς ο κανονισμός (ΕΚ) αριθ. 1226/2009 ισχύει έως το 2010, οι δε προαναφερόμενες διατάξεις έχουν μόνιμο χαρακτήρα εφόσον συνιστούν βελτιώσεις στον τομέα της επιλεκτικότητας, ενδείκνυται οι εν λόγω αυξήσεις να ενσωματωθούν στον κανονισμό (ΕΚ) αριθ. 2187/2005 από τον Ιανουάριο του 2011 ώστε αυτός να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα προσαρτήματα 1 και 2 του παραρτήματος ΙΙ του κανονισμού (ΕΚ) αριθ. 2187/2005 αντικαθίστανται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την 1η Ιανουαρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 349 της 31.12.2005, σ. 1.
   
      (2)  ΕΕ L 330 της 16.12.2009, σ. 1.
   
      ΠΑΡΑΡΤΗΜΑ
      «
            Προσάρτημα 1
            
               Προδιαγραφές των σάκων τύπου BACOMA
            
            
               Περιγραφή
            
            α)   Μέγεθος του σάκου της τράτας, του τεμαχίου επιμήκυνσης και του οπίσθιου άκρου της τράτας
            
            
                        i)
                     
                     
                        Ο σάκος της τράτας κατασκευάζεται από δύο φύλλα δικτυώματος, τα οποία συνδέονται μεταξύ τους με ίσου μήκους πλευρική νεύρωση σε κάθε πλευρά.
                     
                  
                        ii)
                     
                     
                        Το ελάχιστο μέγεθος των ρομβοειδών ματιών ανέρχεται σε 105 mm. Το υλικό του νήματος αποτελείται από ίνες από πολυαιθυλένιο με πάχος μονόινου νήματος μέχρι 6 mm ή με πάχος διπλού νήματος έως 4 mm.
                     
                  
                        iii)
                     
                     
                        Απαγορεύεται η χρήση σάκων της τράτας και τεμαχίων επιμήκυνσης τα οποία είναι κατασκευασμένα από ένα μόνο τεμάχιο υλικού δικτυώματος και διαθέτουν μόνο μία νεύρωση.
                     
                  
                        iv)
                     
                     
                        Ο αριθμός των ανοικτών ρομβοειδών ματιών, εκτός εκείνων που βρίσκονται στις πλευρικές νευρώσεις, σε οποιοδήποτε σημείο οποιασδήποτε περιφέρειας οποιουδήποτε τεμαχίου επέκτασης δεν είναι μικρότερος ή μεγαλύτερος από τον μέγιστο αριθμό ματιών στην περιφέρεια του εμπρόσθιου άκρου του σάκου της τράτας (εικόνα 1).
                     
                  β)   Θέση του ανοίγματος διαφυγής
            
            
                        i)
                     
                     
                        Το άνοιγμα διαφυγής τοποθετείται στο άνω φύλλο δικτυώματος του σάκου της τράτας (εικόνα 2).
                     
                  
                        ii)
                     
                     
                        Το άνοιγμα τοποθετείται σε απόσταση τεσσάρων ματιών κατ’ ανώτατο όριο από το σχοινί του σάκου, συμπεριλαμβανομένης της χειροποίητης σειράς των ματιών από τις οποίες διέρχεται το σχοινί του σάκου (εικόνα 3 ή 4).
                     
                  γ)   Μέγεθος ανοίγματος διαφυγής
            
            
                        i)
                     
                     
                        Το πλάτος του ανοίγματος, το οποίο εκφράζεται σε αριθμό πλευρών των ματιών, είναι ίσο προς τον αριθμό των ανοικτών ρομβοειδών ματιών του άνω φύλλου δικτυώματος διαιρούμενο διά του αριθμού 2. Ενδεχομένως, μπορεί να επιτρέπεται η διατήρηση, κατ’ ανώτατο όριο, ποσοστού 20 % του αριθμού ανοικτών ρομβοειδών ματιών στο άνω φύλλο δικτυώματος, τα οποία να είναι ομοιόμορφα κατανεμημένα στις δύο πλευρές του φύλλου δικτυώματος του ανοίγματος (εικόνα 4).
                     
                  
                        ii)
                     
                     
                        Το μήκος του ανοίγματος ανέρχεται τουλάχιστον σε 5,5 m.
                     
                  
                        iii)
                     
                     
                        Κατά παρέκκλιση του σημείου ii), το μήκος του ανοίγματος πρέπει να ανέρχεται τουλάχιστον σε 6 m εφόσον είναι προσαρμοσμένος στο άνοιγμα αισθητήρας για τη μέτρηση του όγκου των αλιευμάτων.
                     
                  δ)   Δικτύωμα του ανοίγματος διαφυγής
            
            
                        i)
                     
                     
                        Τα μάτια διαθέτουν ελάχιστο άνοιγμα 120 mm. Τα μάτια είναι τετράγωνα, δηλαδή και οι τέσσερις πλευρές του δικτυώματος του ανοίγματος είναι κομμένες διαγώνια.
                     
                  
                        ii)
                     
                     
                        Το δικτύωμα προσαρμόζεται κατά τέτοιον τρόπο ώστε οι πλευρές των ματιών να είναι παράλληλες και κάθετες προς το μήκος του σάκου της τράτας. Το δικτύωμα είναι κατασκευασμένο με μάτια από μονόινο στριμμένο νήμα χωρίς κόμβους ή διαθέτει παρόμοιες αποδεδειγμένες επιλεκτικές ιδιότητες. Δικτύωμα χωρίς κόμβους σημαίνει δικτύωμα το οποίο αποτελείται από μάτια τεσσάρων πλευρών, στο οποίο οι γωνίες των ματιών σχηματίζονται από τη διαπλοκή των νημάτων δύο παρακείμενων πλευρών του ματιού.
                     
                  
                        iii)
                     
                     
                        Η διάμετρος του μονόινου νήματος ανέρχεται τουλάχιστον σε 5 mm.
                     
                  ε)   Άλλες προδιαγραφές
            
            
                        i)
                     
                     
                        Η οπίσθια νεύρωση δεν περιβάλλει το άνοιγμα διαφυγής τύπου BACOMA.
                     
                  
                        ii)
                     
                     
                        Ο σημαντήρας του σάκου της τράτας πρέπει να έχει σφαιρικό σχήμα και μέγιστη διάμετρο 40 cm. Πρέπει να είναι προσδεδεμένος με το σχοινί σημαντήρα στο σχοινί του σάκου της τράτας.
                     
                  
                        iii)
                     
                     
                        Η φλάπα δεν επικαλύπτει το άνοιγμα διαφυγής τύπου BACOMA.
                     
                  
               Εικόνα 1
            
            Ένα δίχτυ τράτας μπορεί να διαιρεθεί σε τρία ξεχωριστά τμήματα ανάλογα με το σχήμα και τη λειτουργία του. Το σώμα της τράτας είναι πάντοτε κωνικό. Το τεμάχιο επιμήκυνσης δεν είναι κωνικό και κατασκευάζεται συνήθως είτε από ένα είτε από δύο τεμάχια διχτυών. Ο σάκος της τράτας είναι επίσης ένα μη κωνικό τμήμα το οποίο κατασκευάζεται συχνά από διπλό νήμα προκειμένου να διαθέτει καλύτερη αντοχή στην έντονη φθορά. Το τμήμα κάτω από τον κοψαδούρο καλείται σάκος ανύψωσης.
            
               
            
               Εικόνα 2
            
            
                        A
                     
                     
                        Τεμάχιο επιμήκυνσης
                     
                  
                        B
                     
                     
                        Σάκος της τράτας
                     
                  
                        C
                     
                     
                        Άνοιγμα διαφυγής, δικτύωμα τετραγωνικών ματιών
                     
                  
                        1
                     
                     
                        Άνω τεμάχιο, 50 ανοικτά ρομβοειδή μάτια κατ’ ανώτατο όριο
                     
                  
                        2
                     
                     
                        Κάτω τεμάχιο, 50 ανοικτά ρομβοειδή μάτια κατ’ ανώτατο όριο
                     
                  
                        3
                     
                     
                        Νευρώσεις
                     
                  
                        4
                     
                     
                        Κυκλική συναρμογή ή ραφή
                     
                  
                        5
                     
                     
                        Κοψαδούρος
                     
                  
                        6
                     
                     
                        Οπίσθια νεύρωση
                     
                  
                        7
                     
                     
                        Σχοινί σάκου
                     
                  
                        8
                     
                     
                        Απόσταση του ανοίγματος από το σχοινί του σάκου (εικόνες 3 και 4)
                     
                  
                        9
                     
                     
                        Σχοινί σημαντήρα
                     
                  
                        10
                     
                     
                        Σημαντήρας σάκου της τράτας
                     
                  
               
            
               Εικόνα 3
            
            ΠΡΟΣΑΡΜΟΓΗ ΦΥΛΛΟΥ ΔΙΚΤΥΩΜΑΤΟΣ ΤΟΥ ΑΝΟΙΓΜΑΤΟΣ ΔΙΑΦΥΓΗΣ
            
                        A
                     
                     
                        Φύλλο δικτυώματος με τετραγωνικά μάτια 120 mm (25 πλευρές)
                     
                  
                        B
                     
                     
                        Προσαρμογή φύλλου δικτυώματος τετραγωνικών ματιών στη νεύρωση
                     
                  
                        Γ
                     
                     
                        Προσαρμογή φύλλου δικτυώματος τετραγωνικών ματιών σε δίχτυ ρομβοειδών ματιών
                     
                  
                        Δ
                     
                     
                        Δίχτυ ρομβοειδών ματιών 105 mm (50 ανοικτά μάτια κατ’ ανώτατο όριο)
                     
                  
                        E
                     
                     
                        Απόσταση του φύλλου δικτυώματος του ανοίγματος από το σχοινί του σάκου. Το άνοιγμα τοποθετείται σε απόσταση τεσσάρων ματιών κατ’ ανώτατο όριο από το σχοινί του σάκου, συμπεριλαμβανομένης της χειροποίητης σειράς των ματιών μέσω των οποίων διέρχεται το σχοινί του σάκου
                     
                  
                        ΣΤ
                     
                     
                        Μία χειροποίητη σειρά ματιών του σχοινιού του σάκου
                     
                  
               
            
               Εικόνα 4
            
            ΠΡΟΣΑΡΜΟΓΗ ΦΥΛΛΟΥ ΔΙΚΤΥΩΜΑΤΟΣ ΤΟΥ ΑΝΟΙΓΜΑΤΟΣ ΔΙΑΦΥΓΗΣ
            
                        A
                     
                     
                        Φύλλο δικτυώματος με τετραγωνικά μάτια 120 mm (20 πλευρές)
                     
                  
                        B
                     
                     
                        Προσαρμογή φύλλου δικτυώματος τετραγωνικών ματιών στη νεύρωση
                     
                  
                        Γ
                     
                     
                        Προσαρμογή φύλλου δικτυώματος τετραγωνικών ματιών σε δίχτυ ρομβοειδών ματιών
                     
                  
                        Δ
                     
                     
                        Δίχτυ ρομβοειδών ματιών 105 mm (50 ανοικτά μάτια κατ’ ανώτατο όριο)
                     
                  
                        E
                     
                     
                        Απόσταση του φύλλου δικτυώματος του ανοίγματος από το σχοινί του σάκου. Το άνοιγμα τοποθετείται σε απόσταση τεσσάρων ματιών κατ’ ανώτατο όριο από το σχοινί του σάκου, συμπεριλαμβανομένης της χειροποίητης σειράς των ματιών μέσω των οποίων διέρχεται το σχοινί του σάκου
                     
                  
                        ΣΤ
                     
                     
                        Μία χειροποίητη σειρά ματιών του σχοινιού του σάκου
                     
                  
                        Z
                     
                     
                        10 % κατ’ ανώτατο όριο και στις δύο πλευρές ανοικτών ματιών D
                     
                  
               
         
         
            Προσάρτημα 2
            
               ΠΡΟΔΙΑΓΡΑΦΕΣ ΤΡΑΤΑΣ Τ90
            
            α)   Ορισμός
            
            
                        1.
                     
                     
                        Ως τράτες T90 νοούνται οι τράτες, δανέζικοι γρίποι και παρόμοια εργαλεία που διαθέτουν σάκο τράτας και τεμάχιο επιμήκυνσης από ρομβοειδές δικτύωμα με κόμβους στραμμένο κατά 90°, κατά τρόπον ώστε η κύρια φορά του νήματος του δικτυώματος να είναι παράλληλη προς την κατεύθυνση της ρυμούλκησης.
                     
                  
                        2.
                     
                     
                        Η φορά του νήματος του δικτυώματος σε κανονικό ρομβοειδές δίχτυ με κόμβους (A) και σε δίχτυ στραμμένο κατά 90° (B) απεικονίζεται στην εικόνα 1 κάτωθι.
                     
                  
               Εικόνα 1
            
            
               
            β)   Μέγεθος και μέτρηση ματιών
            
            Το μέγεθος των ματιών πρέπει να ανέρχεται τουλάχιστον σε 120 mm. Κατά παρέκκλιση του άρθρου 6 παράγραφος 1 του κανονισμού (ΕΚ) αριθ. 517/2008 της Επιτροπής (1), το μέγεθος ματιών στον σάκο της τράτας και στο τεμάχιο επιμήκυνσης μετράται κάθετα προς τον διαμήκη άξονα του αλιευτικού εργαλείου.
            γ)   Πάχος νήματος
            
            Το υλικό του νήματος του σάκου και του τεμαχίου επιμήκυνσης πρέπει να είναι από ίνες από πολυαιθυλένιο με πάχος μονόινου νήματος μέχρι 6 mm ή με πάχος διπλού νήματος έως 4 mm. Η διάταξη αυτή δεν εφαρμόζεται στην ακροτελεύτια σειρά ματιών του σάκου, εάν είναι εφοδιασμένος με σχοινί δεσίματος σάκου.
            δ)   Συναρμογή
            
            
                        1.
                     
                     
                        Ο σάκος της τράτας και η επιμήκυνση στραμμένων ματιών (T90) συναρμόζονται με δύο φύλλα δικτυώματος ίσων διαστάσεων, με τουλάχιστον 50 μάτια κατά μήκος, και με τον προσανατολισμό ματιών που περιγράφεται ανωτέρω, συνδεόμενα με δύο πλευρικές νευρώσεις.
                     
                  
                        2.
                     
                     
                        Ο αριθμός των ανοικτών ματιών σε κάθε περιφέρεια πρέπει να είναι σταθερός από το εμπρόσθιο τμήμα της επιμήκυνσης έως το πλέον οπίσθιο τμήμα του σάκου της τράτας.
                     
                  
                        3.
                     
                     
                        Στο σημείο προσαρμογής του σάκου της τράτας ή του τεμαχίου επιμήκυνσης στο κωνικό τμήμα της τράτας, ο αριθμός των ματιών στην περιφέρεια του σάκου της τράτας ή του τεμαχίου επιμήκυνσης πρέπει να είναι το 50 % της τελευταίας σειράς ματιών του κωνικού τμήματος της τράτας.
                     
                  
                        4.
                     
                     
                        Σάκος τράτας και τεμάχιο επιμήκυνσης απεικονίζονται στην εικόνα 2 κάτωθι.
                     
                  ε)   Περιφέρεια
            
            Ο αριθμός ματιών σε οποιαδήποτε περιφέρεια στον σάκο της τράτας και στο τεμάχιο επιμήκυνσης, εξαιρουμένων των ενώσεων ή των νευρώσεων, δεν υπερβαίνει τα 50.
            στ)   Δακτύλιοι συναρμογής
            
            Η εμπρόσθια ακμή των φύλλων δικτυωμάτων που αποτελούν τόσο τον σάκο της τράτας όσο και το τεμάχιο επιμήκυνσης διαθέτουν μια στριμμένη σειρά μισών ματιών. Η οπίσθια ακμή του φύλλου δικτυώματος του σάκου της τράτας διαθέτει πλήρη σειρά στριμμένων ματιών ικανών να κατευθύνουν το σχοινί του σάκου.
            ζ)   Σημαντήρας σάκου της τράτας
            
            Ο σημαντήρας του σάκου της τράτας πρέπει να έχει σφαιρικό σχήμα και μέγιστη διάμετρο 40 cm. Πρέπει να είναι προσδεδεμένος με το σχοινί σημαντήρα στο σχοινί του σάκου της τράτας.
            
               Εικόνα 2
            
            
               
         »
      
         (1)  ΕΕ L 151 της 11.6.2008, σ. 5.